
VIAȚA APOSTOLULUI TOMA 


Numele adevărat al lui Toma era lehuda sau Iuda; numele Toma vine din 
ebraicul Tauma, înseamnă „Geamăn”. Numele grecesc, care i s-a adăugat, Didymos 
însemnând tot „„Geamăn”. 

Era foarte tânăr când a fost ales apostol. În reprezentările antice era înfăţişat 
fără barbă, având circa 20 de ani. 

Tradiția îl caracterizează ca „asemănător Domnului” (similis Christi), bun şi 
puternic. Capacităţile miraculoase cu care era înzestrat sunt obiectul multor legende 
indiene. 

S-a presupus că era pescar. Ştim că se afla în barca lui Simon Petru în „ziua 
pescuitului miraculos” (loan, 21). Dar din aceasta nu reiese obligatoriu că era pescar. 
Într-o sursă găsim că ştia meseria de cioplitor în lemn şi piatră. 

Era zelos în rugăciune şi asceză. În lucrarea „Faptele lui Toma” găsim scris: 
„Postea şi se ruga fără încetare, mânca doar pâine cu sare şi bea numai apă. Purta o 
singură îmbrăcăminte pe vreme bună sau rea. Nu lua de la nimeni nimic şi dădea totul 
altora”. 


Ceea ce se ştie sigur despre Toma, sunt datele atestate în Evanghelia după loan. 
Din aceasta reiese că Toma era impetuos şi foarte devotat lui Hristos. Este alături de 
Hristos şi de ceilalți ucenici când El pleacă în Betania să-l învieze pe Lazăr. Atunci 
Hristos este prevenit că fariseii vor să-l omoare şi apostolii îi cer să nu meargă acolo. 
Dar Toma, avântat, spune: „Să mergem şi noi să murim cu El” (loan 11, 16). 

La Cina cea de taină, Hristos le spune ucenicilor că merge să le pregătească 
locul: „Ştiţi unde mă duc şi ştiţi şi calea într-acolo”. Toma i-a zis: „Doamne nu ştim 
unde te duci; cum putem să ştim calea într-acolo?”. Iar lisus îi răspunde: „Eu sunt 
calea, adevărul şi viaţa. (...) Dacă m-aţi fi cunoscut pe mine, ați fi cunoscut şi pe Tatăl 
meu. Şi de acum încolo îl veți cunoaşte; şi L-aţi şi văzut”. 

După învierea Domnului, Toma pipăie locul rănii lui lisus şi astfel crede în El 
(loan, 20). Apoi este prezent la înălţarea Domnului şi la Pogorârea Sfântului Duh, la 
Cincizecime. 


Surse demne de crezare, care vorbesc de Toma ca apostol propovăduitor al 
Evangheliei la Părți şi la Indieni sunt: 
- Doctrina Apostolorum, o lucrare în limba siriacă veche, scrisă prin anul 250. 


- Sfântul Efrem Sirul (306-373), părinte al bisericii siriene. 

- Sfântul Grigorie din Nazianz, în „Oratio 33”, scrie: „Oare apostolii nu erau străini 
printre neamurile la care mergeau, astfel că vestea bună a putut să ajungă în toată 
lumea? Ce avea Paul comun cu păgânii? Ce aveau comun Luca şi Achaia, Andrei şi 
Epirul, loan şi Efesul, Toma şi India, Marcu şi Italia?”. 

- loan Hrisostomul vorbeşte despre mormântul lui Toma. 

- Hegesippus îl numeşte stâlp al bisericii şi om minunat (admirabilis). 


* 


Apostolatul sfântului Toma are două perioade. 

În prima etapă, el a predicat în Edessa, în Armenia şi-n ţinuturi ale Părţilor, 
până în nordul Indiei. 

Spre anul 50 după Hristos, el vine înapoi la Ierusalim, la moartea Mariei; 
atunci ia parte şi la un Conciliu apostolic. 

A doua parte a apostolatului: călătoreşte pe mare, în Egipt, în Nubia, Etiopia, în 
insula Socotra, şi în sudul Indiei unde, conform tradiţiei, a debarcat în Kerala. 
Întemeiază comunităţi creştine pe coasta Malabar. Apoi ajunge în Mylapore (astăzi 
Madras), unde suferă martiriul. 

Astăzi există comunităţi creştine în India, mai ales în Sus, dar şi în alte ținuturi 
din Asia, care se reclamă ca provenind direct din linia apostolică tomaită. Aceştia 
(spre deosebire de indienii creștinați mai târziu de portughezi sau de englezi) îşi spun 
şi acum „creştini tomaiţi”: Mar Thoma Christianikal sau Mar Thoma Nazranikal. 

Detalii biografice, multe legendare, altele deducții şi corelări istorice, sunt 
aflate în cartea cercetătorului Martin Gielen, „St. Thomas, The Apostle of India” 
(Kottayam, Kerala, India, 1990). 


Prima etapă misionară a apostolului Toma este mai bine cunoscută. Este 
atestată şederea lui la Edessa (Mesopotamia). Despre oraşul Edessa se spune că a fost 
binecuvântat de Hristos, pentru receptivitatea sa la Vestea cea nouă. Aici domnea 
regele Agbar V, iubitor de Hristos. De numele acestui rege se leagă legenda unui 
schimb de mesaje cu Hristos. 

Mai târziu, Edessa s-a numit „Cetatea lui Toma”. 


* 


Origene (185 - 253) scrie astfel despre răspândirea Evangheliei prin apostoli: 

„Toma a mers să predice Părților; Matei a mers în Etiopia; Bartolomeu în 
vestul Indiei; Ioan în Asia; Andrei în Sciția; Petru în Pont, în Galatia, Bithynia şi 
Capadokia; Paul a adus Evanghelia lui lisus peste tot, de la Ierusalim până-n Iliria. 
Ceilalți au fost trimişi într-un loc sau altul, după voia Duhului Sfânt şi după cum au 
căzut sorții” (In explanatione Genesis). 


In „Proloagele Mănăstirii Neamţu”, găsim scris: „Trăgând apostolii la sorți 
încotro să propovăduiască, sfântului Toma i-a căzut sorțul să meargă în India”. 


* 


După tradiție, sfântul Toma a acostat în portul Cranganur, pe coasta Malabar, 
în anul 52 d. H. şi a stabilit biserici în 7 locuri din Kerala. Am vizitat o biserică în 
Niranam (Kerala); are faima că stă pe temelia bisericii paleo-creştine întemeiată de 
Toma în secolul I. 

Probe concrete despre existența creştinismului în India datează însă din secolul 
IV (vezi şi „Dictionary of the Ecumenical Mouvement”, capitolul: „Mar Thoma 
Church”). 


Multe din faptele lui Toma se pierd în legendă. Astăzi legenda e confruntată cu 
repere istorice, cu date arheologice, şi asistăm la confirmări sau corectări. 

A rămas o lucrare intitulată „Faptele Apostolului Toma” (Acta Thomae), text 
antic, datat de unii ca fiind scris în secolul III, iar de alții în secolul II. 

Partea întâi din Acta Thomae este consacrată „Minunilor lui Toma” (Miracula 
Thomae) şi aici se vede clar influența Gnozei şi a lumii păgâne, unde istoriile cu 
minuni erau foarte populare. 

Aici sunt povestite călătoriile sale şi vicisitudinile din nordul Indiei şi întâlnirea 
cu regele Gundaphor. Aflăm că Toma îl creştinează pe regele Kandapa (acest nume 
pare a fi o variantă de la Gundaphor). 


Transcriem mai jos episodul sosirii lui Toma în India; versiunea română a 
acestui text se află în „Proloagele”. O redăm aici în rezumat: 

Gundaphor, împărat în India, vrând să-şi facă palate împărăteşti, a trimis pe 
Avan în părțile Palestinei să caute meşter iscusit. 

Avan a venit în Cezareea şi l-a întâlnit pe Toma, care i-a mărturisit că-i meşter 
de palate. 

Venit în India, Toma promite împăraului Gundaphor că-i va clădi palate 
măreţe. Împăratul îi finanţează construcţia, cu aur. Toma împarte aurul la săraci şi 
începe să predice Evanghelia. 

La termenul stabilit, Gundaphor întreabă dacă este gata palatul. El cere să-l 
vadă. 

Toma îi spune: „[i-am zidit, împărate, palat foarte frumos, precum am învăţat 
cu să lucrez de la adevărat marele meşter Hristos”. 

Astfel Gundaphor află că „palatele” sunt în cer, adică lucrarea lui Toma este 
spirituală: clădirea fiinţei întru Dumnezeu. 

Împăratul se înfurie pe Toma, îi aruncă în temniță. Dar o stare letală îi 


dezvăluie adevărul vieţii spirituale. El îl eliberează pe Toma. 
lar Toma îi dă „arvuna împărăției veşnice”, adică Botezul. Apoi pleacă să 
predice prin alte cetăți indiene. 


„Patimile lui Toma” (Passio Thomae), partea a doua din Acta, narează 
evenimentele care l-au condus spre oraşul Mylapore (Madras), unde şi-a continuat 
misiunea de evanghelizare. Misiunea în India s-ar situa între anii 52 - 63. 

În anul 68 ar fi cunoscut moartea ca martir. 

Referitor la sfârşitul său, tradiția nu menționează vreun conflict anume. Este de 
presupus că misiunea sa a provocat reacții, împotriviri, rivalități printre preoți şi 
slujitori ai regelui Mahadevan, care domnea atunci în Mylapore. Regele a trimis 
soldați să-l ucidă. Toma a fost străpuns cu lancea, în timp ce era în rugăciune în fața 
unei cruci pe care el însuşi o dăltuise în piatră. Acea cruce, vizibilă şi astăzi la 
Madras, se numeşte „crucea însângerată”. 


Madras este un imens oraş de câmpie, pe malul Mării Bengal. Există aici doar 
două coline, numite Muntele Mare şi Muntele Mic. 

Amândouă sunt legate de numele lui Toma şi pe amândouă se ridică astăzi 
biserici creştine impunătoare. 

Pe dealul numit Muntele Mare, drumul care duce spre vârf este numit Drumul 
Calvarului şi este presărat, la cele 12 popasuri, cu sculpturi reprezentând Patimile lui 
Hristos. 

Pe vremea când portughezii au stăpânit acest oraş, ei l-au numit Oraşul Sf. 
Tomas. 

Pe locul stâncos numit Muntele Mic se află o peşteră în care se spune că 
apostolul Toma obişnuia să se roage. La intrarea în peşteră vedem o placă de 
marmură cu inscripția: 

„Peştera în care a stat retras înainte de a fi martirizat de Raja Mahadevan, 
Cârmuitor în Malpura, A.D. 68, TOMA, unul dintre cei 12, marele apostol al Indiei, 
chiar cel care a pus degetul pe rana Domnului Dumnezeului Său”. 


* 


Mormântul lui Toma. Anul martiriului şi al morții lui Toma este socotit a fi 
între 68 - 72. Portughezii considerau că este anul 75. Ezitarea ar fi explicabilă prin 
faptul că însuşi anul naşterii lui Hristos (adoptat abia în secolul VI, calculat atunci de 
dobrogeanul Dionisie cel Smerit), vădeşte o aproximare şi a fost corectat mai târziu. 
în secolul XVI Kepler, prin calcule şi raportări astronomice, corectează anul naşterii 
Mântuitorului. Cercetători moderni, corelând date istorice şi repere biblice, găsesc că 
anul naşterii lui Hristos ar fi 8 sau 9 î.e.n. 


Dacă data naşterii lui Hristos este mutată cu 8 ani mai devreme, dacă anul zero 
al creştinătăţii se schimbă, înseamnă că toată cronologia care are acest reper se 
schimbă. 


Sursele istorice afirmă că Toma este îngropat sau la Edessa, sau la Madras. 
Lucrurile stau astfel: 

Mormântul originar al lui Toma se află în Madras, India. Când au venit 
portughezii la Madras, pe la anul 1500, au cercetat mormântul şi n-au găsit în el decât 
câteva oscioare, cât să umple o cutie de 11 pe 12 cm. 

Relicvele lui Toma fuseseră luate, în secret, de un frate, încă spre sfârşitul 
secolului I, şi duse spre Soare-apune. 

După tradiția siriacă, negustorul Khabin a adus osemintele lui Toma la Edessa, 
oraşul primei sale misiuni apostolice. Aici oasele lui Toma au fost îngropate în 
cimitirul Regilor, fapt ce indică relaţiile sale apropiate cu Agbar V, regele Edessei. 

În timpul unei cruciade, oasele apostolului au fost transportate la Chios (în anul 
1144), iar de aici la Ortona, în Italia (1258), unde se află şi astăzi. Acolo poate fi 
văzut craniul lui Toma, zice o sursă. Dar călătorind recent pe insula Patmos, la 
Mănăstirea Apostolului loan, şi vizitând sala tezaurului, am văzut două racle pe care 
scrie: capul Apostolului Filip şi capul Apostolului Toma. 

În Paris, înainte de Revoluţia franceză, la biserica Sf. Denis, se afla o mână a 
lui Toma. O parte din braţul său se păstrează la Maastricht. Sunt indicate şi alte locuri 
cu unele relicve, dar cu greu s-ar putea proba autenticitatea tuturor relicvelor sfinte. 

În India, Toma este venerat ca un sfânt naţional, de creştini în primul rând 
(cifra creştinilor indieni se ridică la circa 25 de milioane), dar este respectat şi de 
hinduişti. Sărbătoarea sa, în calendarul indian, este la 3 iulie. Şi catolicii occidentali îl 
sărbătoresc la 3 iulie. 

Biserica ortodoxă îl sărbătoreşte la 6 octombrie. 


Vasile Andru 


Un text apocrif cu inserturi din „proto-evanghelie” 


(Comentariu la Evanghelia după Toma) 


1. Descoperirea manuscrisului 


Manuscrisul Evangheliei după Toma a fost descoperit în 1945, în Egipt, la Nag 
Hammadi. Face parte din biblioteca în limba coptă a unei comunități creştine din 
Egipt. Bibliotecile ascunse ale primilor creştini (şi, în 1946, manuscrisele comunității 
esseniene de la Qumran) ni se deschid dar nu se lasă pătrunse uşor. 

Textul Evangheliei după Toma conţine 114 Rostiri' sau Capitole. Era scris pe 
papirus, închis într-un ulcior şi a fost găsit într-o galerie în stâncă. Aparține oare 
apostolului? Îl găsim în bună continuitate a celorlalţi patru evanghelişti prin mesaj. Îl 
găsim diferit de aceştia prin absenţa miracolului şi a epicului. Evanghelia după Toma 
nu a consemnat fapte, episoade biografice care clădesc modelul. Nu a consemnat 
gesturile esențiale ale lui Hristos, gesturi care devin moduri de articulare a 
cotidianului nostru la divinitate. Aspectul mistic este mai pronunţat. 

Evanghelia după Toma a reținut doar cuvintele Mântuitorului, doar rostirea, 
parabolele şi enunţurile, unele cunoscute din ceilalți evangheliști, altele noi, câteva 
reformulate: nu mai hermetic, nu mai dificil decât la loan. 

Jumătate din conţinutul Evangheliei după Toma se găseşte şi în Evangheliile 
canonice. Cealaltă jumătate s-a apreciat că provine din tradiția apostolică transmisă 
oral; s-a mai constatat că sunt şi inserturi din scrieri gnostice. Pare versiunea unui 
gnostic sau, pe alocuri, evidențierea unor interferenţe între creştinism şi ecouri din 
doctrine asiatice. 


2. Un text apocrif 


Cei mai mulți comentatori opinează că Evanghelia după Toma este apocrifă. 

Încă din antichitate, au existat multe scrieri despre viaţa şi faptele 
Mântuitorului. Acest lucru îl afirmă şi Luca (1:1- 4). 

Unele apocrife sunt antice, altele au fost elaborate şi ajustate de-a lungul 
vremurilor. Unele au o bază obiectivă dar au o narare şi o interpretare subiective, 
partizane, sau tributare unui curent filosofic - ceea ce le scade valoarea de testimoniu. 


' Propunem termenul rostiri în loc de neologismul loghii sau loghia, folosit de alţi traducători în Occident. Rostiri sau, 
simplu, capitole. 


Istoria sfântă este productivă până şi-n zilele noastre; cunoaştem astfel o 
„evanghelie japoneză” din secolul trecut care narează viaţa lui Hristos în ... Japonia! 
Dar este folclor, în cel mai bun caz, când nu este pur şi simplu mistificare. 

Uneori folclorul sau poate plăsmuirea au sunet reconfortant, cum este cazul cu 
„Viaţa lui Issa”, text care vorbeşte despre anii „necunoscuţi” ai lui Hristos. S-a 
pretins că „Viaţa lui Issa” este un text antic, păstrat într-o mănăstire tibetană, Hemis; 
dar nimeni n-a probat că există originalul sanscrit sau cel în pali, sau cel în tibetană. 
Eu am investigat într-o bogată bibliotecă tibetană (la Centrul de înalte studii tibetane, 
în Dharamsala), şi n-am reperat acel text „legendar”.... 


* 


Dintre toate evangheliile apocrife, Evanghelia după Toma este cea mai 
coerentă, construită sferic, şi cea mai apropiată de spiritul învăţăturii. Textul complet 
a fost descoperit în 1945. Dar fragmente din el erau cunoscute prin manuscrise antice. 

Chiar dacă este apocrif, el nu este „„malefic”, cum s-a exprimat cu spaimă 
superstițioasă un cleric la noi. Textul este necanonic, asta este limpede. Dar nu tot ce- 
i necanonic este malefic! Nici Dante, nici Eminescu nu sunt canonici! ... Evanghelia 
după Toma are valoare filosofică, cognitivă, o calitate culturală înaltă, o respiraţie 
filocalică, adică de frumuseţe duhovnicească. 


3. Vindecare şi mântuire 


„Evanghelie” este un cuvânt grecesc însemnând „veste bună”. Mesajul şi 
lucrarea lui Hristos sunt vestea bună; veste despre vindecare şi salvare, împlinirea 
Legii. Este vizibil la cei patru evanghelişti, echilibrul perfect al învăţăturii lui lisus 
după legea pământeană şi cerească. Spaţiul acordat legii pământene este suficient de 
amplu pentru ca omul să se pregătească firesc pentru primirea legii cereşti. Partea de 
vindecare a vieții de aici nu-i mai restrânsă decât cea de revelare a împărăției. Spațiul 
acordat iluminării nu-i mai mare decât cel acordat vindecării, pentru că omul nu-i mai 
mult lumină decât ființă, nici mai mult ființă decât lumină. 

Toma, sau cel care s-a numit cu acest nume, nu reflectă acest aspect integral al 
învăţăturii. El insistă pe partea elitistă a învăţăturii: Iluminarea: Imperium caeleste, 
Împărăţia cerurilor. Găsim parabole ale Regatului ales. Şi tema transformării, 
metanoia. La loan Botezătorul, metafora pietrei care ar putea fi transformată în om 
este un stimul de neutralizare a orgoliului, a izolării etnice. La Hristos, imaginea 
„naşterii a doua oară”, ca o condiție a intrării în împărăție, marchează pasul esențial 
privind decondiţionarea omului; recâştigarea condiţiei naturale, genuine, adamice. 

În ansamblu, Toma nu apare interesat de mesajul integral (vindecare plus 
mântuire), ci, mai ales, de ținta finală a actului hristic: Imperium caeleste cucerit în 
noi. Experiența mistică. 


4. Descrierea cifrată a împărăției 


Ce este Împărăţia cerurilor? Când vine ea? Cum intrăm în ea? Care-i calea? 
Cum este întâlnirea cu Tatăl ceresc? Asemenea întrebări predomină în Evanghelia 
după Toma. 

Ioan, în Evanghelia întocmită după el, a surprins înclinarea lui Toma spre tema 
Iluminării. 

loan notează că, la Cina cea de taină, Toma l-a întrebat pe Hristos: „Cum 
putem să ştim CALEA într-acolo?” 

Calea, în greceşte se zice methoda. Se mai zice şi techne, arta. 

Toma vrea metoda salvării, a eliberării. 

Hristos îi spune atunci: „Eu sunt calea, adevărul şi viaţa. Prin mine se ajunge la 
Tatăl.” (loan, 14). 

(Paranteză despre Ioan şi Toma. În unele privinţe, Evanghelia după Toma se 
apropie de cea după Ioan: este relativ autonomă faţă de cele trei evanghelii sinoptice. 
Şi prin stil, Toma se apropie de Ioan; enunţul de dincolo de concepte este predilect. 
Nu-i întâmplător că, dintre evangheliştii canonici, numai loan vorbeşte despre Toma 
şi-l pune în lumină.) 

Metoda (calea) este: făptura, viaţa şi cuvântul Lui. Făptura este divinitate 
întrupată; viaţa este sacrul intrat în istorie; cuvântul este legea revelată. 

Toma apare preocupat doar de evenimentul Revelaţiei; dobândirea cunoaşterii 
supreme şi experimentarea Cerului. 

Hristos a dat cheia acestei experienţe, zicând: „Împărăţia cerului este în voi”. 

Este una din cele trei propoziţii care au civilizat lumea. Este propoziţia care a 
scos omenirea din faza relației subiective cu cerul. 

Relaţia omului cu cerul era întemeiată pe frică şi dualitate. Cerul era receptat 
ca exterior omului, undeva foarte departe, undeva foarte „sus”. Rădăcina fricii este 
dualitatea. Dumnezeu era văzut ca despărțit de om, zdrobindu-l cu măreția lui, din 
depărtări. 

Hristos clădeşte relația de dragoste față de cer, când zice: cerul este în noi, este 
parte din noi, ne compunem toți din materie cerească, putem face experienţa lui în 
clipa de faţă, chiar acum! 

Toma era fascinat mai ales de această revelaţie: „Împărăţia Tatălui se întinde 
pe tot pământul, dar omul nu o vede” (Rostirea 113). „Ceea ce aşteptaţi a şi venit, dar 
voi nu cunoaşteți”(Rostirea 51). 

A cunoaşte până la iluminare: „Voi veţi deveni ca mine şi eu o să fiu cu voi!” 
(Rostirea 108). 


Circa jumătate din parabolele acestei Evanghelii descriu cifrat Împărăţia. 
Descriu enigmatic. De ce astfel? Pentru că intrarea în Împărăţie este o tăcere. Iar 
cuvintele obişnuite distrug tăcerea, distrug sfințenia ... . Numai cuvintele tainice fac 
să înceteze logica distructivă şi instaurează tăcerea. Cuvintele enigmatice duc la 


stingerea cuvintelor: iar Împărăţia este dincolo de cuvinte. Cuvintele enigmatice ale 
Mântuitorului produc Tăcerea totală a cuvintelor. 

Mintea este, astfel, transformată. Dualitatea minţii dispare, impuritățile dispar. 

Bătrânul va deveni prunc: sugestie pentru transformare, pentru metanoia. Alte 
enunţuri frapante, paradoxale: mişcarea coexistă cu repaosul; începutul explică 
sfârşitul; vastitatea coexistă cu strâmtimea; omul conţine cosmosul. Fiinţa conține 
neantul şi neantul conţine fiinţa. 

Experienţa comuniunii. Pomul şi rodul formează un tot, în orice moment 
(Rostirea 43). Omul care îşi antrenează mâna ca să ucidă un adversar a şi comis 
omorul prin însuşi faptul de a se antrena (Rostirea 98). 

Revelația Împărăției survine în mintea care a depăşit contrariile, a unificat totul 
în sine, a purificat mentalul de fantasme, imagini, coduri duale. 

Evangheliile sinoptice, şi în primul rând cea a lui Matei (despre care se spune 
că le-a inspirat pe celelalte), păstrează un oarecare dualism pământ-cer, interior- 
exterior, om-divinitate. loan înlătură acest dualism, iar Toma se preocupă în exces de 
depăşirea oricăror contrarii. 

După Toma, Hristos ar fi vorbit şi despre transformarea simbolică a femeii în 
bărbat (vezi Rostirea 114). În această imagine se citeşte şi un paradox inițiatic: 
conținuturile inconştientului (conotate ca fiind feminine, debordante, nestructurate, în 
plină fierbere şi în facere) trebuie să se articuleze la conştientă (conotată masculin): şi 
survine unificarea ființei. Dar putem citi aici şi un mesaj mai simplu, mai direct: 
imaginea aceasta corectează o mentalitate eronată a vremii despre non-accesul femeii 
la revelație. 


5. Invăţătorul şi ucenicii 


Este de înţeles că Hristos a vorbit despre împărăție mai insistent cu ucenicii 
decât cu mulțimile. Este posibil că ucenicii puneau tot felul de întrebări despre 
contactul cu dumnezeirea, despre dobândirea Duhului, despre Revelaţie şi metanoia. 
Evanghelia după Toma ar fi mai curând reflexul acestor ore de învăţătură particulară, 
cu ucenicii. Este ca şi un tratat despre Calea Tatălui, un manual de exerciții mentale 
înalte, despre purificarea şi dobândirea luminii. De aici gradul de dificultate sporit al 
acestei Evanghelii. De aici şi tonul mult mai sever al lui Hristos şi mustrările care vor 
să deschidă ochii ucenicilor. Este una din particularitățile esențiale ale acestui text. 


6. Contextul şi sursa 


Evanghelia după Toma a fost scrisă întâi în greceşte; din originalul în greceşte, 
redactat în Siria în secolul II, în anul 140, s-au păstrat numai câteva fragmente. 
Versiunea integrală, descoperită în 1946, este în limba coptă, limba vechilor egipteni, 
limbă liturgică. Sunt cercetători care spun că Evanghelia după Toma a fost redactată 
direct în coptă. Alţii spun că ar fi o traducere timpurie după originalul grecesc. 


lisus Hristos a predicat şi în limba coptă? A fost formulată chiar şi această 
ipoteză! Este de crezut că El vorbea curent aramaica, greaca, latina şi copta. Dar, din 
mărturiile ce le avem despre puterea Sa, înțelegem că El stabilea o comunicare 
firească cu oricine, prin mental. lată o dovadă exemplară: comunicarea extraverbală 
nu exclude, ci chiar esențializează exprimarea verbală. 

Aşa începe textul descoperit în 1946: „Iată cuvintele scrise de Didymos lehuda 
Thomas. Cuvinte tainice, revelate de lisus cel Viu”. 


* 


Traducerea de față se află într-o versiune aproape finală. Am redactat-o într-o 
primă formă în anul 1982. Ea a circulat dactilografiată mai întâi în grupul „Univers 
21” de la Sibiu. Prima versiune am publicat-o în anul 1990, în revista „Integral” din 
Braşov. 

Pentru traducere am folosit mai multe ediții, în limbile franceză şi engleză. Am 
avut la dispoziție şi textul evangheliei în limba coptă, însoțit de glosare în franceză şi 
engleză. M-am apropiat de versiunea coptă prin glosarul englez şi am elucidat astfel, 
prin textul originar, unele pasaje dificile. Pentru elucidarea unor contexte hermetice 
am comparat traduceri în limbi moderne, uneori uimit că diferențele între traducători 
erau mari, până la sensuri total opuse. 

Versiunea românească actuală este îmbunătățită faţă de cele publicate anterior, 
dar încă rămâne loc pentru retușuri. 

Transpunerea în limba română a textului ne pune la încercare în două directii. 
Restituirea stării de uimire explozivă cu efect maxim asupra travaliului mental. 
Restituirea hieratismului limbii române. 


7. Hieratismul vorbirii 


Folosim uneori în limba română anumite cuvinte din greacă sau din slavonă, 
din sanscrită sau din ebraică, pentru că, în original, ele evocă un conținut specific şi 
pentru că, acele limbi, au hieratism. 

O limbă poate fi socotită sacră dacă în ea s-au scris texte ale revelației. În 
textul revelației, fiecare literă are valoare şi semnificație, fie ca matematică rituală, fie 
ca mod specific, precis specific, de rezonanță în om: în enunţul revelatoriu, sensul 
este distribuit în toate părțile de sunet, pe unități fonetice cu un anumit indice 
vibratoriu. 

Hieratismul limbii române este vizibil în primele texte liturgice, în traducerile 
timpurii din Biblie, în vechile cărți româneşti de învățătură. 

Rugăciunea sacralizează limba. Limbajul care captează revelația este hieratic. 
Puterea de a capta în scris ceva din megale syntaxis: marea legare a logosului 
universal divin: singurul logos care epuizează ipostazele formelor este cosmosul. 

Ce fel de revelație? Este tăcere. Iar vorbirea jalonează vastitatea. Trecerea de la 
cosmos la om se face prin grai. Iluminatii, desăvârşiții desființează graiul ca să 


reînființeze cosmosul. Experienţa întâlnirii cu Dumnezeu este dincolo de grai. 
Revelația este greu de prins în forme, greu de „formalizat”. Răsunând înlăuntrul 
omului, ea are urme de carnalitate, de bruiaj senzorial. Tot ce îmbracă haina foneticii 
pământene are urme de carnalitate. 

Limbaj hieratic înseamnă curăţat de urme şi de bruiaj. 

Enunţul-jalon produce isihia, tăcerea articulată, transparența mentală, premise 
pentru vindecare şi salvare. 

Propoziţiile Evangheliei ne dau, învăţătura, calea. Ele dau imaginea Împărăției 
şi nasc dorinţa de a trece hotarul. Şi produc spontan energia trecerii hotarului. 


8. Dincolo de gnoză 


Evanghelia după Toma aparține curentului gnostic. 

Nu putem subscrie la un „Crist gnostic”. De ce? Pentru că mesajul lui Hristos 
este infinit mai vast decât propune Gnoza. Mesajul lui Hristos este nu numai 
învățătura Sa, ci şi viaţa Sa. 

Viața Sa redă paradigmatic toate ipostazele vieții omeneşti, personale şi 
sociale, vindecătoare şi iluminatorii, relații inter-umane, suferință, jertfă, mântuire, 
relație cu Dumnezeu. 

Gnoza, foarte asemănătoare cu jnana hinduistă, insistă pe aspectul mental al 
salvării, al pătrunderii misterului divin. De aceea, ea se deschide spre mistică, fără să 
se confunde cu ea. 

Gnoza se deschide şi spre esoterismul religios şi spre psihologizarea religiei. 
Jung, care contribuie la relansarea gnosticismului în epoca modernă, îl consideră 
„psihologie abisală” şi „cheie a interpretării psihologice”. (Un motiv pentru care 
Toma are mult succes printre intelectuali.) 

Evanghelia după Toma nu este, însă, exclusiv gnostică. În ea găsim şi un Iisus 
al Bibliei, nu numai un lisus remodelat de gnostici. Trebuie să facem această 
distincție pentru buna receptare a textului. 

Cultura religioasă în România are destulă maturitate ca să privească acest text 
fără exaltare (cum fac moderniştii mai ales) dar şi fără prejudecăţi. ŞI, înainte de 
orice, nu uităm o clipă că adevărul despre Hristos se află în cele patru Evanghelii 
canonice. 

Evanghelia după Toma este tradusă în toate limbile importante ale planetei. În 
engleză şi în franceză există zeci de traduceri. O vastă literatură de specialitate, 
comentarii şi controverse, au apărut pe tema acestui text. El face parte şi din istoria 
salvării, dar, în mod cert, din istoria culturii religioase. 


Vasile Andru 


Icoana Apostolului Toma în viziunea creştinilor indieni 
(Catedrala „Sfântul Toma” din Madras) 


EVANGHELIA DUPĂ TOMA 


Iată cuvintele tainice” pe care le-a rostit” Iisus cel Viu şi pe care le-a scris Didymos 
Iehuda Toma: 


1. ȘI Ela spus: 

o 4a A 
Cel care găseşte înţelesul acestor cuvinte 
nu va avea moarte. 


2. lisus a spus: 

Cel care caută să nu înceteze căutarea” 
până ce găseşte; 

ŞI, când va găsi, 

el va fi uluit“, 

el se va minuna 

şi el va domni peste TOTUL. 


3. lisus a spus: 

Dacă cei care vă îndrumă vă spun: 
„lată, împărăţia este în cer”, 

atunci păsările vă vor întrece. 

Dacă ei vă spun că este în mare, 
atunci peştii vă vor întrece. 

Dar împărăţia este înlăuntrul vostru’ 


? „Cuvintele tainice”: mysterium. începutul experienţei mistice. Evanghelia după Toma insistă dintru început pe 
experiența mistică: pătrunderea enigmei mântuirii. Textul selectează, de la început, cadrul iluminatoriu. 

3 „Le-a rostit”: unii traduc „le-a revelat”. Sensul şi calea mântuirii, deşi revelate, rămân de nepătruns. E nevoie de 
asumarea ascezei; stăruința în căutarea îndrumată. 

4 „Cel care găseşte”. A găsi înțelesul tainic presupune a muta mintea „de la veacul acesta” spre alt veac; a depăşi 
condiția muritoare. 

5 „Să nu înceteze”. Continuitatea perfectă. Condiţia experienţei spirituale. Asceza, nevoinţa - faza care pregăteşte trăirea 
revelatoare. 

é EI va fi uluit”. Semnalul trăirii extatice. „Uluirea” produce o suspendare a mecanicii minţii. Este pasul spre tăcerea 
gândurilor „ca să vorbească Dumnezeu”. 

7 Revelarea „locului” unde se află „Împărăția cerurilor” este una din cele care au determinat saltul de la scenariile 
mitologice ale Raiului la soluția reală a salvării. „Regnum” sau „Imperium” - unde se află? Adică de unde unde vine 
guvernarea existenței noastre, „poruncile “ care ne împing să alegem binele sau răul, de unde vin legările şi premisa 
deslegărilor? 

De la întrebarea aceasta, esențială pentru salvarea omului, se deschide revelația filiației cereşti; sunteți: „fiii Tatălui 
celui Viu”, „Împărăţia” este chiar patria omului, de care el s-a înstrăinat. Redobândirea ei se face prin experienţa păcii 
sufleteşti, iar părintele Toclit Dionisiatul, de pe Athos, reafirmă că aceasta este „reîntoarcerea în patrie”, după pribegia 


şi în afara voastră. 

Când vă veţi cunoaşte 

atunci veţi fi cunoscuţi 

ŞI veţi şti că voi sunteți 

fiii Tatălui cel Viu 

Dar dacă nu ajungeţi să vă cunoaşteţi, 
atunci sunteţi în nerodire 

şi sunteţi chiar nerodirea. 


4. lisus a spus: 

Omul vârstnic nu va zăbovi 

să-l întrebe pe copilul de şapte zile 
despre sălaşul Vieţii 

ŞI el va trăi. 

Mulţi dintre cei dintâi vor fi cei din urmă? 
ŞI ei vor fi iarăşi Unul. 


5. lisus a spus: 

A . <9 
Cunoaşte ceea ce este în fața ochilor tăi, 
şi cele ascunse îți vor fi dezvăluite. 


. . . v A s 10 
Nimic din cele ascunse nu vor rămâne nemanifestate `. 


6. Ucenicii l-au întrebat: 

Trebuie să postim? 

Cum să ne rugăm? 

Cum să facem pomeni? 

Ce rânduieli să avem în privința hranei? 
lisus a spus: 

Nu vorbii în vânt, 

şi nu faceţi ceea ce nu vreţi să faceţi!!; 


vieţii. Faptul că, Evanghelia după Toma plasează acest paragraf la început (în Evangheliile canonice el este plasat 
departe de început) subliniază dominanta mistologică a acestui text gnostic. Vezi şi: Matei 24: 26 - 27; Marcu 13: 5 - 7; 
21 - 22; Luca 17: 21; Romani 10: 6-8. 

* În evangheliile sinoptice, paradoxul acesta este rostit ca răspuns la întrebarea: ce răsplată vor avea râvnitorii (Matei 
19: 30; 20: 16) sau după ce criterii vom fi aşezaţi „la masă” în Împărăţia lui Dumnezeu (Luca 13: 30). Răspunsul lui 
Hristos încurajează calitatea căutării şi trăirii, nu cantitatea sau conformismul tipicar; răsplata ţine şi de strădanie şi de 
HAR; aşadar, salvarea este şi graduală, ascetică, dar şi spontană, mistică. 

În Toma, paradoxul acesta îndrăgit, e aplicat filosofic, într-un context de cunoaştere, de exercițiu mental. E pus în 
legătură cu „sălaşul vieţii” (biologice, spirituale) şi cu unificarea contrariilor. 

? Lumea nevăzută este aici, în faţa ochilor tăi. Vasile cel Mare, în Heptaemeron, zice: „Toată lumea văzută este şcoală şi 
imagine a lumii nevăzute”. Ucenicii, pe Tabor, au primit darul vederii: nu Hristos s-a transformat atunci, ci ochii 
ucenicilor s-au transformat şi au văzut adevărata faţă a lui Hristos. 

10 Şi-n acest caz, dar şi-n altele, observăm că unele propoziţii din „Toma” sunt alăturate parcă după procedeul cuplurilor 
aleatorii. Acest procedeu, care a funcționat în gnoză şi-n discipline orientale precum Zen, obţine efecte creative prin 
asocierea a două afirmaţii, care nu au o succesiune logică imediată. 

Fraza „Nimic din cele ascunse ... “ figurează în evangheliile sinoptice (Matei 10: 26; Marcu 4: 22), în alt context, ca 
nişte concluzii logice, (deşi frapante) ale unor dezvoltări parabolice. Aici, în „Toma” 5, versetul acesta este alăturat 
aleatoriu la îndemnul de transformare a vederii fizice în vedere extrasensibilă. 

ll Hristos a mai dat ucenicilor răspunsuri în acest mod neașteptat. Când ucenicii L-au întrebat cum să-şi sporească 


pentru că totul e dezvăluit în faţa cerului. 
Nimic din ce ascundeţi nu va rămâne ascuns, 
Şi nimic nu-i atât de învăluit 

încât până la urmă să nu iasă la lumină. 


7. lisus a spus: 

Ferice de leul pe care îl va mânca omul 

şi leul va deveni om”. 

Şi spurcat e omul pe care îl va mânca leul 
ŞI leul va deveni om. 


8. ȘI El a spus: 

Omul se aseamănă cu un pescar chibzuit™ 
care şi-a aruncat plasa în mare 

şi a scos-o plină cu peşti mărunți. 

Printre ei, 

pescarul iscusit a găsit un peşte bun şi mare. 
El a aruncat toți peştii mărunți în apă 

şi l-a păstrat numai pe cel mare. 

Cine are urechi de auzit să audă! 


9. lisus a spus: 

lată că semănătorul!“ a ieşit. 

El şi-a umplut mâna de boabe si le-a aruncat. 
Unele au căzut pe drum 

şi au venit păsările şi le-au ciugulit. 

Altele au căzut pe piatră 

şi n-au prins rădăcină în pământ, 

şi n-au înălţat spice spre cer. 


ded 


credința, Hristos nu le-a dat o „reţetă”, ci o motivaţie: focul lăuntric pentru sporirea credinţei. 

Tot aşa, şi de această dată: nu ni se va da un reţetar, ci o scuturare, un prilej de trezie. Se demontează ipocrizia 
inconştientă: oamenii cer „cuvânt de folos”, dar nu-l țin! Ei află leacul, dar le lipseşte focul lăuntric să-l şi ia, sau îl iau 
doar când sunt pe buza prăpastiei. De aceea, tendința cea mai curentă este amânarea mântuirii. 

12 Simbolistica Leului este complexă. În gândirea gnostică şi, mai târziu, în cea psihologică, Leul simbolizează egoul şi 
forțele instinctului: dominaţia, orgoliul, libidoul. Forţele instinctului sunt redutabile, leonine. Când le stăpâneşti şi le 
asimilezi, pulsiunile leonine se socializează, devin o forță pozitivă: dreptate, înțelepciune, protecție. 

Interpretarea „biologică” a acestui capitol ar fi forţată, dar o notăm şi pe aceasta: ceea ce asimilează omul, e reciclat şi 
transformat în putere gânditoare .... 

În prima Epistolă a lui Petru, referinţa la Leu este o avertizare în privinţa primejdiei celor potrivnice omului (5: 8). 

Dar, în majoritatea cazurilor, în Biblie, Leul este un simbol profund pozitiv, sau devenit pozitiv prin actul slăvitor. 

În Apocalipsă, Leul este una din cele 4, fiinţe” misterioase (4:6-8) care stau lângă scaunul de domnie, au câte 7 aripi şi 
sunt dotate cu o mulţime de ochi; puterea leonină s-a transformat în „zbor” şi în iluminare. 

În reprezentările picturale ale evangheliştilor, Leul îl însoţeşte permanent pe Marcu. Marcu are chipul Leului pentru că, 
la începutul Evangheliei sale, vorbeşte despre Ioan Botezătorul care, cu glas şi putere leonine, în pustie, anunţă domnia 
lui Hristos. 

'5 Pildele din Rostirile (capitolele) 8 şi 9 sunt foarte asemănătoare cu pilde din Evangheliile canonice. Vezi: Pilda 
mărgăritarului, Pilda năvodului (Matei, 13) şi Pilda semănătorului (Luca, 8, etc). În asemenea cazuri, nu aducem 
comentarii suplimentare sau specifice textului de față. 

14 Idem. 


Altele au căzut între buruieni 

care au înăbuşit sămânța 

ŞI viermii au mâncat-o. 

Iar altele au căzut pe pământ bun 

şi au dat roadă bună spre cer. 

Venitul său a sporit cu 60 la o măsură 
şi cu 120 la o măsură. 


10. lisus a spus: 

Am slobozit un foc asupra lumii 
şi iată că îl ocrotesc 

până ce el va pârjoli. 


11. lisus a spus: 

Acest cer va trece 

şi cel de deasupra lui va trece. 
Şi cei morţi n-au viaţă 

ŞI cel vii nu au moarte. 

În ziua când veţi mânca cele ce-au murit, 
le veţi face să trăiască. 

Când veţi fi în lumină, 

ce veți face? 

Când erați Unul, 

ați dat naştere la doi; 

dar după ce ați devenit doi 

ce veţi face?!” 


12. Ucenicii i-au spus lui lisus: 

Știm că ne vei părăsi, 

cine va fi mai mare peste noi?'€ 

lisus le-a spus: Când va fi să fie aceasta, 

veți merge spre lacob cel Drept: 

cele cu privinţă la cer şi la pământ sunt în seama lui. 


13. lisus le-a spus ucenicilor: 
Cu cine mă asemuiţi? 


15 Acest capitol 11 este unul din cele heteroclite: amestec de cuvânt hristic (primele trei rânduri au corespondent în 
Evangheliile canonice), şi de exercițiu mental gnostic: următoarele 3 rânduri par extrase din Heraclit Obscurul! Partea 
finală a capitolului 11 este o „dezbatere” gnostică despre relația Unu - multiplu. 

Trecerea ființei umane prin dualitate nu înseamnă „scindare” sau alienare (decât în cazul pierderii divinului), ci este: 
diferenţiere, individualizare. „Ce veţi face?” este o întrebare retorică, răspunsul este conţinut: revenire de la dualitate la 
Unu. Din „unu generic, (de tipul: „la început, muntele este munte”), prin negare analitică şi prin individualizare, omul 
sporit se reîntoarce la Unul conştient de sine. 

1* Ucenicii „se certaseră între ei, ca să ştie cine este cel mai mare”. Hristos le arată atunci un copilaş, vorbindu-le despre 
măreția prin puritate şi prin slujire (Marcu 9: 33 - 37. Vezi şi Matei 18:1 -3; Luca 9: 46). 

Nu sunt indicii că Hristos l-ar fi numit pe Iacob reprezentantul Său. Dar, în biserica primitivă, Iacob s-a bucurat de un 
mare prestigiu, ca „rudă a Domnului” şi patriarh al Ierusalimului. 


Simon Petru i-a zis: 

Semeni cu un înger drept. 

Matei 1-a zis: 

Semeni cu un învăţat înţelept. 
Toma i-a zis: 

Stăpâne, gura mea nu va îngădui niciodată 
să spun cu ce te asemeni. 

lisus i-a spus: 

Eu nu sunt stăpânul tău, 

căci tu ai băut 

şi te-ai aprins la izvorul clocotitor 
din care eu însumi izvorăsc. 


Atunci El l-a luat deoparte 

ŞI i-a spus trei cuvinte. 

Când Toma s-a întors la frații săi, 
aceştia l-au întrebat: 

Ce ţi-a spus lisus? 

Toma le-a spus: 

Dacă v-aş spune unul din cuvintele 
pe care El mi le-a spus, 

voi ați apuca pietre 

şi le-aţi arunca în mine 

Atunci un foc ar ieşi din pietre 

şi v-ar mistui.” 


14. lisus le-a spus: 

Dacă veţi posti, 

veți naşte pricină de greşeală. 

Şi dacă vă veţi ruga, 

veți fi huliți. 

Dacă veţi face pomeni, 

vă veţi otrăvi mintea!?. 

Când veţi merge într-un ţinut străin 
şi veți străbate aşezările sale, 

şi dacă vă primeşte, 


17 Context ciudat. De ce Toma s-ar scoate în evidenţă pe sine? Este drept că Hristos şi-a întrebat ucenicii: „Voi cine 
credeți că sunt?”, iar Petru a dat răspunsul inspirat de Tatăl: „Tu eşti Hristosul, Fiul Dumnezeului celui Viu” (Matei 
16:13 - 20). 

Aici, în acest text apocrif, Toma e arătat ca fiind cel mai aproape de misterul divin. S-ar zice că, dacă Petru e piatra 
Bisericii, adică temeiul acţiunii pastorale, Toma este temelia misticii. Petru e catafatic; Toma e apofatic: el refuză să-L 
numească pe Dumnezeu! 

Comentatorii au speculat mult despre cele trei cuvinte secrete. Ele pot trimite la Sfânta Treime. Sau ele sunt cele trei 
cuvinte pe care şi le spun inițiații. Capitolul acesta, gnostic prin excelență, este foarte depărtat de Evangheliile canonice. 
18 Pentru elucidarea deplină a acestor rostiri vezi Matei 6:2 - 6, 16 - 18, despre milostenie, rugăciune, post. Vezi şi loan 
6: 27, 31, 35, despre Pâinea vieții. 


mâncaţi ceea ce vi se pune în față. 
A EGAN i eras : 19 
Ingrijiți-i acolo pe cel bolnavi dintre ai lor -. 


lar ceea ce vă intră în gură 
nu vă va spurca, 

ci ceea ce vă va ieşi din gură 
v-ar putea spurca.” 


15. lisus a spus: 

Când îl vedeţi pe cel care 
n-a fost zămislit din femeie, 
închinați-vă în fața Lui 

şi slăviți-L, 

căci acela este Tatăl vostru”. 


16. lisus a spus: 

Poate că oamenii cred 

că am venit să aştern pace peste lume, 
ŞI ei nu ştiu 

că am venit să aduc cernere” pe pământ: 
un foc, o sabie, un război. 

Căci de vor fi cinci într-o casă, 

trei vor fi contra doi 

ŞI doi contra trei; 

tatăl contra fiului 

şi fiul contra tatălui 

ŞI ei se vor semeţi fiecare în parte. 


17. lisus a spus: 

Vă voi da ce ochiul n-a văzut, 

ŞI ceea ce urechea n-a auzit, 

ŞI ceea ce mâna n-a atins, 

şi ceea ce n-a ajuns în inima omului”. 


18. Ucenicii l-au întrebat pe lisus: 
Spune-ne cum va fi sfârşitul nostru. 
lisus a spus: 


I Porunca vindecării (grec. therapeuen) trebuie înţeleasă cu referire şi la planul fizic, şi la cel spiritual. Pentru păstrarea 
vieţii şi pentru vădirea puterii dumnezeieşti (Fapte 9: 34 - 35). 

% Dacă mănânc, aducând mulțumiri, de ce să fiu vorbit de rău pentru un lucru, pentru care mulțumesc? Deci fie că 
mâncaţi, fie că beți, fie că faceți altceva: să faceți totul pentru slava lui Dumnezeu” (1. Cor. 10: 23 - 33; 1. Tes. 5:18). 

?1 Cf. Marcu 3:11; Ioan 3: 5-8. Despre zămislirea din Duh. 

2 Sabia este simbolul discernerii şi al fermităţii de a tăia greşeala, confuzia, dar şi dependenţele afective, legările 
emoționale, falsele identificări. Vezi Matei 10: 34 - 39; Luca 12: 49 - 53. Vezi şi Toma, cap 11. 

* Adică Duhul „pe care aveau să-L primească cei ce vor crede în EI” (loan 7: 38, 39). Şi va mai da „cunoştiinţa 
mântuirii, care stă în iertarea păcatelor” (Luca 1: 77). 


Ați pătruns oare începutul 

ca să vă preocupaţi de sfârşit? 

Căci unde este început 

acolo va fi şi sfârşit. 

Ferice de cel care se menţine întru început”: 
acela va înţelege sfârşitul 

şi nu va gusta moartea. 


19. lisus a spus: 

Ferice de cel care era deja 

înainte ca el să existe”. 

Dacă veţi deveni ucenicii mei 

şi veți păzi cuvintele mele, 

aceste pietre vor veni să vă slujească. 
Aveţi într-adevăr cinci pomi în rai” 
care nu se schimbă nici vara nici iarna 
şi frunzele lor nu cad. 

Cel care îi va recunoaşte 

nu va fi atins de moarte. 


20. Ucenicii l-au întrebat pe lisus: 

spune-ne cu ce seamănă împărăţia cerurilor? 
EI le-a răspuns: 

Seamănă cu un bob de muştar, 

cea mai mică dintre toate seminţele, 

dar când cade pe pământ lucrat, 

ca face o tulpină mare 

şi devine un adăpost pentru pisările cerului. 


21. Maria l-a întrebat pe lisus: 

Cu cine seamănă ucenicii tăi? El a spus: 
lată că nişte hoinari 

s-au instalat pe un ogor care nu era al lor”. 
Când vor veni stăpânii ogorului, vor zice: 
Plecaţi de pe ogorul nostru! 

Atunci ei se vor dezbrăca in faţa acelora“, 


24 Textul gnostic al acestei Evanghelii dă aici un răspuns mai cerebral cu privire la „sfârşitul veacului”, decât 
Evangheliile canonice, unde răspunsul e concret, deşi parabolic. (Matei 24: 3 -14; loan 20:15). 

Gnoza îşi relevă aici procedeul şocării instanţelor pur raționale ale minţii, suspendarea lor temporară, pentru a obţine 
starea revelatorie, singura care îl apropie pe om de înţelegerea întrebărilor impenetrabile. 

2 Frază revelatorie. Corelează cu: „Înainte de Avram, Eu sunt” (loan 8: 58). Frază care, la gnostici, îndeamnă cu 


precădere la cunoaştere revelatorie. 


“ Simbolul celor 5 pomi ai raiului a fost discutat mult. A fost tălmăcit prin 5 sacramente, sau 5 simţuri duhovniceşti 
(după Origene şi tradiția patristică). Gnosticii au dezvoltat şi un exerciţiu spiritual vizând depăşirea celor cinci simţuri. 
?7 Câmpul cunoaşterii; acesta aparţine celui „îmbrăcat în Hristos”. 


*% Vor recunoaşte că sunt goi. 


vor lăsa totul şi vor elibera ogorul 

şi-l vor da înapoi. 

De aceea zic: 

Dacă stăpânul casei va şti că va veni hoţul, 
el va veghea înainte ca el să vină 

şi-l va împiedica 

să facă o spărtură în casa Stăpâniri lui, 

ca să-i înhate lucrurile. 

Dar voi să staţi de veghe” în faţa lumii. 
Întăriţi-vă din toate puterile, 

astfel ca jefuitori, să nu-şi facă drum 
răzbind spre voi. 

Căci cele trebuitoare, pe care voi vă bizuiți, 
ei le vor găsi. 

De-ar exista printre voi un om prevenit! 
Când holdele se coc, 

el vine grabnic, cu coasa pregătită, şi le culege. 
Cine are urechi de auzit, să audă. 


22. lisus a văzut nişte prunci. 

El le-a spus ucenicilor săi: 

Aceşti prunci care sug sunt asemănători 
cu cel care intră în Împărăţie. 

Ei l-au întrebat: 

Înseamnă ca devenind prunci 

noi intrăm în Împărăţie? 

lisus le-a spus: 

Când veţi face din doi Unul, 

şi lăuntrul să semene cu afară, 

şi cele din afară să semene cu cele dinlăuntru, 
şi cele de sus să fie ca şi cele de jos, 

ca să aduceţi bărbatul şi femeia 
într-unul singur, 

ca bărbatul să nu fie bărbat, 

ŞI femeie să nu fie femeie; 

şi când veţi fauri un ochi în ochiul vostru 
şi o mână în locul mâinii 

şi un picior in locul piciorului 

şi un chip în locul chipului vostru, 
atunci veţi intra în Împărăţie. 


* Prin veghe va surveni înţelepciunea, apoi „îmbrăcarea” în Duh. Vezi insistența pe veghere (,„nepsis”; „proseuhesthe”, 
„gregoreite”) în toate Evangheliile şi-n Epistole. 


23. lisus a spus: 

Vă voi alege unul dintr-o mie 
ŞI doi din zece mii, 

şi aceia se vor înălța împreună. 


24. Ucenicii au spus: 

Arată-ne locul unde eşti 

căci trebuie să te căutăm. 

EI le-a spus: 

Cel care are urechi să audă! 

Lumina se află înăuntrul unei fiinţe luminoase 
ŞI ea luminează lumea toată. 

Dacă nu luminează, 

este o beznă. 


25. lisus a spus: 

Iubeşte-ţi aproapele ca pe sufletul tău; 
al grijă de el 

ca de lumina ochilor tăi. 


26. lisus a spus: 

Tu vezi paiul din ochiul aproapelui tău, 
dar nu vezi bârna din ochiul tău. 

Când vei arunca bârna din ochiul tău 
atunci vei vedea limpede 

cum să scoţi paiul din ochiul aproapelui. 


27. lisus a spus: 

Dacă nu postiţi pe lumea aceasta”, 
nu veţi afla Împărăţia. 

Dacă nu faceţi din Sabat, Sabat”! 
nu-l veţi vedea pe Tatăl. 


28. lisus a spus: 
Am stat în mijlocul lumii 


30 A muri lumii”: a fi liber, nedependent de lume. Acesta-i sensul lui „a posti”, în acest context. A face post nu doar de 
alimente, ci şi de „lumesc” (loan 17:16 -17). 

31 Sabat (Shabbat), în ebraică, înseamnă oprire. Oprire pentru a face trecerea de la planul fizic la planul divin. Oprire 
pentru înălțarea minţii. 

În Psalmul 46: 10 scrie: „Opriți-vă şi cunoaşteţi că Eu sunt Dumnezeu”. Oprire din mecanica lucrului, pentru trăirea 
dimensiunii spirituale, a timpului liturgic. 

Hristos a fost numit „Domnul Sabatului” (Matei 12: 8; Marcu 2: 28, Luca 6: 5). 

Creştinii au început a serba ca zi de odihnă (sau de oprire) Duminica, drept slăvire a zilei de Înviere a lui Hristos. Astfel 
că, ziua a şaptea, ziua de oprire, are sensul puternic de înviere. 

Romanii foloseau „săptămâna planetară”, denumind zilele după planete. Ziua a şasea era a lui Saturn (în engleză s-a 
păstrat: Saturday ). Ziua a şaptea era a Soarelui (în engl. Sunday). Noi zicem Duminică după expresia „Ziua Domnului” 
sau „Ziua domnească” (latină: Dies Dominica; greacă: Kyriaki imera). 


şi le-am apărut în carne. 

I-am găsit pe toţi beti”. 

N-am găsit printre ei pe nimeni însetat 
şi sufletul meu s-a mîhnit pentru fiii oamenilor, 
căci ei sunt orbi în inimile lor, 

şi nu văd deloc. 

Că au venit goi pe lume 

şi tot goi vor pleca din lume. 

Acum ei sunt beți. 

Când îşi vor vărsa vinul, 

atunci îşi vor schimba minţile. 


29. lisus a spus: 

Dacă trupul s-a produs din cauza spiritului, 
este o minune. 

Iar dacă spiritul a apărut din cauza trupului, 
este o minune din minune”. 

Dar cu mă minunez de aceasta: 

Cum oare atâta bogăţie 


A d A A A , 34 
a încăput în atâta strâmtime™ ! 


30. Iisus a spus: 

Acolo unde sunt trei zeități, 
ele sunt doar zeități. 

Acolo unde sunt două sau una. 
Eu sunt cu ea”. 


31. lisus a spus: 
Nimeni nu-i profet în satul său. 
Nimeni nu-i doctor în casa lui. 


32. Cetatea zidită pe un munte înalt 
şi care este bine întărită 

nu poate cădea, 

nici nu poate fi ascunsă. 


°? Ameţiţi de aparențe, de confuzia simţurilor, de ignoranță. 

* Însuşi Duhul adevereşte împreună cu duhul nostru că suntem copiii ai lui Dumnezeu” (Romani, 8:16; vezi şi loan 
1:14). 

%4 Interesant aici condusă dezbaterea priorităţii materiei sau spiritului. Răspunsul înţelept mută atenţia, spontan, de la 
„dezbatere” la revelație: cum vastitatea poate locui în Fiinţă. 

35 Acest capitol, în mod forţat, este apropiat de unii comentatori de Evangheliile canonice (Matei 18: 20, loan 10: 34). 
Dimpotrivă, conţinutul capitolului este accentuat gnostic. Gnoza avertizează despre riscul fărâmițării şi despre puterea 
venirii spre centru, spre Unu. 


33. lisus a spus: 

Cele auzite cu urechea ta 
spune-le la o altă ureche, 
vesteşte-le în cetate”. 

Că nimeni nu aprinde o lumină 
ca s-o pună sub obroc 

sau s-o ţină în loc ascuns, 

ci o pune pe un sfeşnic, 

astfel ca toţi de acolo 

să vadă lumina. 


34. lisus a spus: 
Dacă un orb conduce alt orb, 
amândoi cad în şanţ. 


35. lisus a spus: 

Nu-i cu putință 

ca unul să intre în casa celui puternic 
ŞI s-o ia cu sila, 

decât dacă-i leagă mâinile”. 

Atunci îi va răscoli casa. 


36. lisus a spus: 

Nu vă faceţi griji dimineața pentru seară 
şi seara pentru dimineaţă 

cu ce-o să vă îmbrăcaţi *. 


37. Ucenicii L-au întrebat: 

În ce zi Te vei arăta? 

În ce zi Te vom revedea? 

lisus a răspuns: 

Când vă veți lepăda toate poverile 

ŞI veţi fi goi precum copii nou-născuţi, 

şi vă veţi dezbrăca de haine 

şi le veți călca în picioare, 

atunci îl veţi vedea pe Fiul celui ce este Viu. 
Şi nu vă va fi teamă. 


38. lisus a spus: 
de multe ori aţi dorit să auziti 
cuvintele pe care vi le spun acum. 


5 Ce vă spun Eu la întuneric voi să spuneţi la lumină” (Matei 10: 27. Vezi şi Luca 8:16). 
37 Mânia, plăcerile, posesivitatea sunt legările mâinilor şi a minţii. Legările primejduiesc „casa“, fiinţa. 
38 Încă un îndemn la eliberare de „legările”, dependenţile, înrobirile omului (Matei 6: 25 - 33; Luca 12: 21 - 31). 


Şi nu este altul 

de la care să le auziti. 
Vor veni zile 

când mă veți căuta 

şi nu mă veţi găsi”. 


39. lisus a spus: 

Fariseii şi cărturarii 

au luat cheile Cunoaşterii 

ŞI le-au ascuns. 

Nu numai că n-au pătruns ei înşişi înăuntru, 
dar nu i-au lăsat să intre nici pe cei ce doreau. 
Dar voi fiți precauţi ca şerpii 


: ; .. 40 
şi curaţi ca porumbeii. 


40. Iisus le-a spus: 

Un butuc de vie sădit tară Tatăl 
nu prinde viaţă; 

el va fi smuls din rădăcină 

şi va pieri." 


41. lisus a spus: 

Celui care are din plin 

1 se va da; 

iar de la cel care nu are 

se va lua 

chiar puţinul pe care îl are.” 


42. lisus a spus: 
Fiţi trecători.” 


39 Vezi şi Luca 13: 33; 16: 16. 

* Calea iluminatorie. Intrarea în împărăție este dobândită prin experiență mistică (trăirea misterului mântuirii, revelat 
de Hristos) şi prin har. Clerul şi intelighenţia națiunii (fariseii şi cărturarii pe vremea lui Hristos; o bună parte din 
slujitorii bisericii şi îndrumătorii spirituali, în vremea noastră), au primit cheia dar, ca să intre, au nevoie ei înşişi de o 
experiență mistică, şi aceasta le lipseşte. 

„Vai de voi, învăţători ai Legii! Pentru că voi aţi pus mâna pe cheia cunoaşterii (gnoseos); nici voi n-aţi intrat, iar pe cei 
ce voiau să intre i-ați împiedicat să intre” (Luca 11: 52). Chiar Origene observa, încă din timpul acela, că preoții nu 
aprofundau învățătura lui Hristos până la miezul ei salvator. Origene zice: „Ei împart nucile fără să spargă coaja şi 
copiii îşi rup dinții. Ei n-au pătruns în migdală, în nucleul mesajului”. 

Astăzi, părintele Teoclit Dionisiatul, de pe Athos, spune acelaşi lucru: Experienţa mistică este „terra incognita chiar şi 
pentru episcopi şi clerici” (Flori atonite, 1990). Adică s-a pierdut sensul iluminatoriu al creşterii duhovniceşti (sens 
elucidat în Filocalia). 

+1 „Orice răsad, pe care nu l-a sădit Tatăl meu cel ceresc, va fi smuls din rădăcină” (Matei 15: 13). A lucra în Numele 
Tatălui înseamnă a fi înrădăcinat în chiar Izvorul vieții. 

*2 Paradox întâlnit şi-n Evangheliile sinoptice (Matei 13: 12, 25; Marcu 4: 25; Luca 8: 18; 19: 26). Stimularea spiritului 
de ofrandă şi de diminuare a egoului: „Cu cât mai mult dăruieşti cu atât mai mult vei dobândi”. 

% Cel mai scurt capitol (Rostire) din Toma merită un comentariu mai lung. 

„Fiţi trecători” înseamnă: luaţi cunoştiință de condiţia voastră de oaspeți pe acest pământ. În Levitic citim: „ ... Țara este 
a Mea, iar voi sunteţi la mine ca nişte străini şi venetici”. Sau, altă traducere: „Pământul este al meu, iar voi sunteți 


43. Ucenicii l-au întrebat: 
Cine eşti 

ca să ne zici asemenea lucruri? 
[lisus a răspuns:] 

Din cele ce vă spun 

nu aflați oare cine sunt? 
Dar voi sunteţi ca fariseii: 
Ei iubesc pomul 

ŞI îi dispreţuiesc rodul. 

Ei iubesc rodul 

şi dispreţuiesc pomul“. 


44. lisus a spus: 

Cine îl huleşte pe Tatăl 
va putea fi iertat, 

Cine îl huleşte pe Fiul 
va putea fi iertat. 

Dar cine îl huleşte pe Sfântul Duh 

nu va fi iertat nici pe pământ, nici în cer”. 


45. lisus a spus: 

Nu culegi struguri-de pe tufişuri de spini, 

nici smochine de pe scaicți, 

căci aceştia nu dau rod. 

Omul bun zămisleşte binele din tezaurul lăuntric 
Omul stricat dă lucruri stricate 

din visteria lui viciată, 

care se află în inima sa. 

Căci toate câte se zămislesc 

sunt din plinul inimii. 


străini şi oaspeţi” (Levitic, 25: 23; vezi şi Psalm 39:13). 

O idee străveche în scrierile religioase: creştinul este un străin, un pelerin şi un călător. Patria sa este cerul, iar pământul 
îi este doar o reşedinţă trecătoare. „Parohia” înseamnă „grup distinct de străini în mijlocul lumii, fără să accepte 
standardele acestei lumi, ci doar standardele lui Dumnezeu” (W. Barclay, Analiză semantică a unor termeni din Noul 
Testament). 

Tertulian zice: Creştinul ştie că viața pe pământ este un pelerinaj. 

Şi Fericitul Augustin zice că cerul, iluminarea este „țara noastră natală”. 

O inscripţie foarte veche (considerată o rostire apocrifă), este cea descoperită pe un templu din Skiri (India): „lisus a 
spus: Lumea nu-i decât un pod; voi trebuie să treceţi peste el şi să nu vă clădiţi locuinţele voastre pe el “. 

Un comentator american (Craig Schenk) spune că, enunţul 42 din Toma este străin spiritului creştin. Şi totuşi, versetul 
aminteşte de îndemnurile lui Hristos la nefixare, la nedependenţă de haine, de habitat: vezi comparaţia cu păsările 
cerului pe care el o oferă ucenicilor săi. 

Îndemnul lăsării lumii (lumescului) se deschide spre experienţa mistică şi se adresează celor chemaţi spre mistică. În 
monahism, virtutea xeniteia subliniază condiția de „străin”, pelerin pe acest pământ. 

Mai amintim că un vers memorabil din literatura modernă, Apollinaire, sună astfel: „Passons, passons, puisque tout 
passel”. 

* Cf Ioan 8: 25, 39; Luca 6:43 - 44. 

#5 Cf. Matei 12: 31 - 32. 


46. lisus a spus: 

De la Adam până la loan Botezătorul, 
dintre toți câți sunt născuţi din femeie, 
nimeni nu-l întrece pe loan Botezătorul, 
pentru că ochii săi nu sunt învăluiți. 
Dar eu vă spun: 

cel care dintre voi va deveni mic“ 

va cunoaşte Împărăţia 

şi-l va întrece pe loan. 


47. lisus a spus: 

Nu-i cu putință 

ca un om sa încalece doi cai deodată, 
sau să întindă două arcuri. 

Nu-i cu putință 

ca un servitor să slujească la doi stăpâni, 
decât doar cinstindu-l pe unul 

şi nesocotindu-l pe celălalt. 


Nimeni, bând un vin vechi, 
nu doreşte, în aceeaşi clipă unul nou. 
Nu pui un vin nou 

într-un burduf vechi, 

ca să nu se spargă; 

şi nu pui vinul vechi 
într-un burduf nou 

că se strică vinul. 

Nu coşi un petec vechi 

la o haină nouă 

că se rupe degrabă.” 


48. lisus a spus: 

Dacă doi fac pace deplină unul cu celălalt 
în aceeaşi casă, 

ei vor spune muntelui: 

„Urneşte-te!” 

ŞI el se va urni. 


* În originalul coptic, este folosit cuvântul „mic”; unii traducători au propus cuvântul „prunc, copil”. Este posibilă şi 
trimiterea la „smerit”. „Împărăția cerului este un abis de smerenie” spunea un ascet în vechime. (Vezi şi Luca 7: 28; şi 
Toma, 22). 

47 În acest capitol sunt reperabile două părţi distincte. Prima parte, reia porunca din Evangheliile canonice, unde e 
formulată mai precis: nu poți sluji şi lui Dumnezeu şi Banului. Aici în Toma, ideea este orientată spre practica 
contemplativă: mentalul prins de două preocupări se dispersează, slăbeşte. 

Partea a doua a acestui capitol, despre înnoirea firii prin Vestea cea nouă, este elucidată prin Luca 5: 36 - 39. 


49. lisus a spus: 

pată AR .48 -> i 
Fericiţi cei singuri” şi aleşi 
căci aceia vor afla Impărăţia. 
Din ea aţi ieşit 
Şi iarăşi în ea vă veţi întoarce. 


50. lisus a spus: 

Dacă veţi fi întrebaţi: 

De unde sunteţi? 

Spuneţi-le: 

Venim din lumină, 

acolo unde lumina s-a făcut 

din ea însăşi 

şi s-a făcut văzută în chipul lor. 

Dacă vă întreabă: 

Voi sunteți aceia? 

Răspundeţi: 

Noi suntem fiii săi 

şi suntem dintre cei aleşi de Tatăl cel Viu. 
Dacă vă întreabă: 

Care-i semnul Tatălui dinlăuntrul vostru? 
Spuneţi-le: 

Este în acelaşi timp o mişcare şi un repaos.” 


51. Ucenicii L-au întrebat: 

În ce zi va veni odihna celor morţi 
Şi în ce zi 

va veni lumea nouă? 

EI le-a răspuns: 

Ceea ce aşteptaţi a şi venit, 

dar voi nu o cunoaşteţi.” 


52. Ucenicii l-au spus: 
24 de profeţi au vorbit în Israel, 
toți s-au rostit prin Tine. 


48 Monachos înseamnă cei singuri, dar şi „cei unificaţi”. Monos înseamnă unul, având şi sensul de „întoarcere la Unul”. 
Unul este şi monahul, dar şi grupul de credincioşi în biserică: biserica este trup religios unificat. La vremea când a fost 
rostit acest text, Hristos nu putea folosi cuvântul „monohos” cu sens de călugăr, ci în sens de: îndepărtat de lumesc, dar 
şi: nescindat, unificat lăuntric. 

® Capitol gnostic prin excelenţă: cunoaşterea este văzută ca o experienţă a luminii. 

În Evangheliile canonice, Hristos este „Lumina lumii”: „Cine Mă urmează pe Mine nu va umbla în întuneric, ci va avea 
lumina vieții” (loan 8: 12). Şi „Credeţi în lumină [în Hristos], ca să fiţi fii ai luminii” (loan 12: 35 - 36). 

Evangheliile vorbesc limpede despre „urmarea lui Hristos” drept cale a salvării; în timp ce gnoza învăluie acest aspect 
în exprimări cerebrale. 

Ultimul verset din capitol, despre unirea contrariilor prin contemplatie, este iarăşi tipic gnostic. 

5 Vezi: Matei 24: 42; Luca 17: 20 - 21; Ioan 5: 25. 


EI le-a spus: 

Voi l-aţi lăsat pe Cel Viu 
care-i în faţa voastră 

şi aţi vorbit despre morţi”. 


53. Ucenicii l-au întrebat: 

Tăierea împrejur e folositoare sau nu? 

EI le-a spus: 

Dacă era folositoare, 

taţii lor i-ar fi făcut tăiați împrejur din mamele lor. 
Dar adevărata tăiere împrejur din spirit” 

se arată foarte folositoare. 


54. lisus a spus: 
Ferice de voi, cei săraci, 
că a voastră este Impărăţia cerurilor. 


55. lisus a spus: 

Cel ce nu-şi lasă tatăl şi mama 

nu va putea fi ucenicul Meu 

Cel ce nu-şi lasă frați şi surori 

ŞI nu-şi duce crucea cum o duc Eu 
nu va fi vrednic de Mine.” 


56. lisus a spus 

Cel care a cunoscut lumea 

a găsit un cadavru, 

şi cel care a găsit un cadavru 
este superior lumii. 


57. lisus a spus: 

Împărăţia Tatălui e asemănătoare unui om 
care a semănat un grâu bun. 

Vrăjmaşul său a venit noaptea 

şi a semănat neghină”* prin grâu. 

Omul n-a lăsat să se smulgă neghina 

de teamă ca, plivind neghina, 

să nu smulgă şi grâul cu ea. 


” Taina mântuirii (mysterium) „a fost ţinută ascunsă timp de veacuri”, a fost arătată prin prooroci, (Romani 16: 25 - 
26) dar primirea ei se face nu prin scris, ci prin trăirea lângă cel Viu, comuniunea cu El. (vezi şi Marcu 12: 24 - 27). 

A Legământul cel nou este „în Duh şi adevăr” (loan 4: 24). „Tăierea împrejur nu este nimic, şi netăierea împrejur nu 
este nimic, ci păzirea poruncilor lui Dumnezeu” (I Corinteni 7:19). 

53 Paralelisme cu Evangheliile canonice. Despre eliberare, sacrificiu, purtarea crucii (Luca 14: 26; Matei 10: 37; Marcu 
8: 34). 

34 Neghina, buruiana, în grecește: zizania. „Duşmanul” este cel care seamănă „zâzanie”, discordie. „Diabolos” este cel 
care dezbină. Arderea răului se petrece concomitent cu întărirea trăsăturilor bune şi sporirea discernământului. 


Într-adevăr, la vremea culesului, 
neghina se va desluşi bine. 
Atunci va fi smulsă şi arsă.” 

58. lisus a spus: 

Fericit bărbatul care a îndurat încercări. 
El a aflat viaţa." 


59. lisus a spus: 

Priviţi spre Cel Viu 

atât timp cât trăiţi; 

cu teamă că puteţi muri 

şi atunci, încercând să-L vedeţi, 
nu veţi ajunge să-L vedeţi.” 


60. Ei au văzut un samaritean 

ducând un miel. 

Mergând în Iudeea. 

lisus i-a întrebat pe ucenici: 

De ce se învârteşte pe lângă miel omul acela? 
Ei au răspuns: 

Vrea să-l tare şi să-l mănânce. 

EI le-a spus: 

Atâta timp cât mielul e viu, 

el nu-l va mânca, 

ci numai dacă îl taie 

şi dacă îl face un stârv. 

Ei au spus: 

Fireşte, n-ar putea altfel. 

EI le-a spus: 

Aveţi grijă să căutaţi un loc, pentru voi, 

în Linişte”?. 

Ca să nu deveniți stârvuri, 
şi să nu fiţi mâncaţi.” 


61. lisus a spus: 
Doi se vor odihni pe un pat: 
unul va muri, altul va trăi“. 


55 Paralelism cu „Pilda neghinei”, din Matei 13: 24 - 30, 36 - 43. 

5€ Paralelism cu Epistola lui Iacov, despre răbdare: „Fericit cel ce rabdă ispita”, căci acela „va primi cununa vieţii” (1: 
12), „lată, noi numim fericiţi pe cei ce au răbdat” (5:11). 

57 Paralelism îndepărtat cu evangheliile canonice, conform loan 6: 50; 8: 21; 16: 16. 

58 Linişte. Acest cuvânt, pe care şi traducătorii în alte limbi îl scriu cu majusculă, poate fi o trimitere la practica Liniştii. 
Ca să rămâi viu, ca să nu fii „devorat”, este nevoie de întărire, de Liniştea metodică, sporitoare. Omul stă astfel 
împotriva morții. 

° Paralelisme cu părţile din Evanghelii şi Epistole care îndeamnă la „veghe neîntreruptă” şi o „rugăciune neîntreruptă”. 


Salomeea”! a întrebat: 

Cine eşti, omule? 

Că zămislit din Unul, 

ai stat pe lavita mea 

şi ai mâncat la masa mea? 
lisus i-a spus ei: 

Eu sunt Cel purces 

din Cel Egal cu Sine. 

Mi s-a dat ceea ce vine de la Tatăl meu. 
Salomeea a spus: 

Eu sunt ucenica ta. 

lisus a grăit către ca: 

De aceea eu zic: 

Când ucenicul este unificat, 
el se umple de lumină. 

dar când este scindat, 

el se umple de întuneric. 


62. lisus a spus: 

Eu dezvălui tainele 

celor ce sunt vrednici de taine. 
Mâna ta stângă să nu ştie 

ce face mâna ta dreaptă. 


63. lisus a spus: Era un om bogat 
care stăpânea o mare avere. 

El îşi spunea: 

Voi folosi avuţia 

ca să semăn, să răsădesc, să culeg, 
să-mi umplu hambarele cu grâne, 
să nu duc lipsă de nimic. 

Aşa gândea el în sinea lui. 

Şi chiar în noaptea aceea, el muri. 
Cine are urechi, să audă.” 


64. lisus a spus: 

Un om aştepta oaspeți. 

După ce a pregătit bucatele, 

a trimis servitorul să cheme oaspeţii. 
A mers la primul şi i-a spus: 
Stăpânul meu te cheamă la masă. 


6 posibilă trimitere la „sfârşitul veacului acestuia şi semnele venirii Fiului Omului” (Cf. Matei 24: 40 - 44). 

SI Despre iniţiata Salomeea, ucenică a lui lisus Hristos, se vorbeşte în tratatul Pistis Sophia (înţelepciunea credinţei), și- 
n alte scrieri gnostice. 

S (Cf. Luca 12:16 - 21; loan 4:12) 


Acesta a răspuns: 

Am banii pentru negustori, 

ei vin la mine diseară, 
trebuie să vorbesc cu el; 

nu pot veni la masă. 

S-a dus la altul, şi 1-a spus: 
Stăpânul meu te invită. 
Acesta 1-a răspuns: 

Am cumpărat o casă şi asta-mi ia o zi. 
N-am cum să vin. 

S-a dus la altul şi i-a spus: 
Stăpânul meu te cheamă. 
Acesta 1-a răspuns: 

Mi se însoară un prieten 

ŞI eu îi pregătesc masa. 

Nu voi putea veni. Să mă ierți. 
S-a dus la altul şi i-a spus: 
Stăpânul meu te invită. 
Acesta 1-a răspuns: 

Am cumpărat pământuri 

mă duc să iau arenda. 

Nu voi putea veni. Mă scuzi. 
Servitorul se întoarce 

la stăpânul său şi îi spune: 
Cei pe care i-ai invitat la masă s-au scuzat. 
stăpânul i-a spus servitorului: 
să ieşi în drum 

şi pe oricine ai să găseşti 

să-i aduci la masă. 
Cumpărătorii şi negustorii 
nu vor intra 

în sălaşul Tatălui Meu.” 


65. El a spus: 

Un gospodar avea o vie. 

A dat-o pe seama unor lucrători 
ca s-o îngrijească 

şi să primească de la ei roadele. 
Şi-a trimis servitorul 

ca lucrătorii să-i dea roadele viei. 
Ei au pus mâna pe servitor 

şi l-au bătut, aproape să-l omoare. 


6 Paralelă frapantă cu Evangheliile canonice. Tema ospăţului şi tema Mirelui. 
Ospăţul: scoatere din cotidian, din lumesc; aşezare la masa stăpânului. 


Servitorul a mers 

ŞI i-a povestit stăpânului. 
Stăpânul şi-a zis: 

Poate că nu l-au recunoscut! 

A trimis un alt servitor. 
Lucrătorii l-au bătut şi pe acesta. 
Atunci stăpânul şi-a trimis fiul. 
El şi-a spus: 

Poate că pe fiul meu îl vor lua în seamă! 
Cum lucrătorii aceia ştiau 

că fiul este moştenitorul viei, 
l-au prins şi l-au ucis. 

Cine are urechi să audă.“ 


66. lisus a spus: 

Arătaţi-mi piatra 

pe care zidarii au aruncat-o: 
este chiar piatra unghiulară.” 


67. lisus a spus: 

Cel care cunoaşte Întregul, 
dacă e lipsit de el însuşi, 

e lipsit de Întreg.“ 


68. lisus a spus: 

Ferice de voi 

când vă vor izgoni 

ŞI când vă vor ocări. 

Dar ei nu vor găsi locul lăuntric 
unde prigoana nu ajunge.” 


69. lisus a spus: 

Fericiţi cei prigoniți până-n adâncul inimii, 
că aceia l-au cunoscut într-adevăr pe Tatăl. 
Fericiţi cei ce flămânzesc, 

că aceia se vor sătura. 


70. lisus a spus: 
Când veţi zămisli aceasta în voi, 
Ceea ce ați zămislit vă va salva. 


S% Paralelism strâns cu Evangheliile canonice. 

S (Cf. Matei 21: 41-43) 

s posibil paralelism cu versetul: „Şi ce foloseşte unui om să câştige toată lumea, dacă îşi pierde sufletul?” (Marcu 8: 
36). 

S7 Paralelism cu dezvăluirea: „unde mă duc Eu, ei nu pot veni” (loan 13: 33). 


d 68 S Bd . A . 
Dar dacă aceasta” nu sălăşluieşte în voi, 
Ceea ce vă lipseşte vă va ucide. 


71. lisus a spus: 
Voi dărâma această casă 
şi nimeni n-o va putea reclădi. 


72. Un om l-a spus: 

Vorbeşte cu frații mei 

ca să împartă cu mine averea tatălui. 

EI i-a spus: 

Omule, cine a făcut din mine un împărțitor? 
Apoi s-a întors spre ucenici şi le-a spus: 
Oare sunt un împărțitor?” 


73. lisus a spus: 

Recolta este bogată, 

dar lucrătorii sunt rari. 

Cereţi aşadar Domnului 

să vă trimită lucrători la cules”. 


74. El a spus: 
Doamne, mulți sunt pe lângă fântână, 
dar nimeni nu scoate apă!” 


75. lisus a spus: 

Mulţi stau la uşă, 

dar numai cei singuri şi despovărați 
vor intra în casa nunții. 


76. lisus a spus: 

Împărăţia Tatălui e asemenea întâmplării 

cu neguţătorul care avea o grămadă de mărfuri 
şi a găsit o perlă. 

Neguţătorul era înţelept: 

a vândut mărfurile 


s Aceasta” înseamnă aici Cunoaşterea. Versetul aminteşte de parabola talanților. Paralelism îndepărtat cu: „Celui ce 
are, 1 se va da (...) iar de la cel ce n-are, se va lua chiar şi ce are” (Matei 13: 12). 

© În evangheliile canonice, prin acest context este biciuită lăcomia, posesivitatea (Pilda bogatului, în Luca 12: 13 -15). 
În Evanghelia după Toma, verbul „a împărți” este întrebuințat cu sensurile: a lua partea cuiva anume; dar şi: a fracționa, 
a diviza. 

"0 Paralelism strâns cu Evangheliile canonice (Cf. Matei 9: 37; Luca 10: 2). 

”! Îndemnul la practică, singura care vindecă şi salvează. Origene a cunoscut acest verset şi l-a citat în lucrarea Contra 
Celsum; dovadă că Evanghelia după Toma a avut o circulație în antichitate. 

7? Paralelă îndepărtată cu Evangheliile canonice. „Casa nunţii”: trimitere la tema Mirelui (vezi şi capitolul 64). 

Pe Hristos îl iubeşti ca pe un mire, nu ca pe un maestru. Asemenea contexte sunt rare în Evanghelia după Toma, care-l 
vede pe Hristos mai mult în ipostaza de povăţuitor. 


şi a cumpărat perla, pentru el. 

Aşa şi voi: îngrijiţi-vă de comoara 
nestricătoare, 

ce se păstrează în locul unde 
molia nu ajunge s-o atingă 

ŞI viermele n-o roade. 


77. lisus a spus: 

Eu sunt lumina de deasupra tuturor. 
Eu sunt Întregul. 

Întregul a ieşit din Mine. 

Întregul a ajuns până la Mine”. 
Tăiaţi lemne: Eu sunt acolo. 
Ridicaţi o piatră 

şi Mă veţi găsi acolo”. 


78. lisus a spus: 

De ce cutreieraţi ținutul? 

Să găsiţi o trestie bătută de vânt? 

Sau să găsiți un om cu haine subțiri? 
Aşa sunt cârmuitorii şi mai marii voştri. 
Ei au haine fine, 

dar ei nu vor putea cunoaşte adevărul. 


79. O femeie din mulțime 1-a zis: 

Ferice de pântecele care te-a purtat 

şi pieptul care te-a alăptat. 

EI i-a spus: 

Fericiţi cei care au ascultat cuvântul Tatălui 
şi l-au păzit cu adevărat. 

Căci vor veni zile în care veţi spune: 

Ferice de pântecele care n-a rodit 

şi de sânii care n-au alăptat.” 


80. lisus a spus: 

Cel care a cunoscut lumea 
a găsit trupul. 

Dar cel care a găsit trupul 
este superior lumii. 


73 Acest capitol trebuie citit fără idei sau temeri panteiste. Ci amintindu-ne de epistolele pauline: „Din EI, prin El şi 
pentru El sunt toate lucrurile” (Romani, 11: 36). 

74 Pentru ucenicii Săi, Hristos este o prezenţă continuă. Ascetul, misticul ştiu aceasta; şi-n lucrarea mâinilor există stare 
de rugăciune, când tii mintea nedezlipită de Dumnezeu. 

7 (Cf. Luca 11: 27 - 28; 21: 23 - 29) 


81. lisus a spus: 

Cel care a ajuns bogat 
să devină rege. 

Şi cel care are puterea 
să renunţe la ea. 


82. lisus a spus: 

Cel care stă aproape de Mine 
este aproape de flacără”. 
Cel care-i departe de mine 
este departe de Împărăţie. 


83. lisus a spus: 

Chipurile se arată omului, 

dar lumina din ele este ascunsă, 

în chipul din lumină al Tatălui. 

E] se va face văzut, 

dar chipul său va fi ascuns de lumina sa”. 


84. lisus a spus: 

Când veţi vedea cu cine semănațţi, 
vă veţi bucura”. 

Dar când veți vedea chipurile 
care de la începuturi erau în voi”, 
dinainte de voi erau în voi, 

care nici nu mor, nici nu se arată, 
ce mult veţi îndura atunci! 


85. lisus a spus: 

Adam a ieşit dintr-o mare putere 
şi dintr-o mare bogăţie, 

dar el n-a fost mai valoros ca voi. 
Căci, dacă ar fi fost ca voi, 

n-ar fi avut moarte”. 


76 În original „sate”: foc. Ne evocă „rugul aprins” simbolul locului unde se destăinuie Cuvântul lui Dumnezeu. Hristos 
este chiar acest foc (logosul) întrupat. 

Acest capitol este citat de mulți Părinți din paleocreştinism. 

77 Acest gen de formulare nu este specific Mântuitorului. Se poate face o paralelă îndepărtată între acest capitol şi 
Epistola Sfântului Pavel către Coloseni (1:15 -17). 

7% Noi toți privim cu faţa descoperită, ca într-o oglindă, slava Domnului, şi suntem schimbaţi în acelaşi chip al lui, din 
slavă în slavă, prin Duhul Domnului” (II Corinteni 3: 18). 

” Exerciţiu gnostic de meditaţie la chipul tău de dinaintea naşterii. 

“0 Biruinţa asupra morţii o aduce dobândirea naturii Noului Adam. 

Paralelism sau mai curând interferenţe între acest paragraf şi Epistola către Romani (5: 12). Elucidări despre „mintea 
Noului Adam”, în Maxim Mărturisitorul. 


86. lisus a spus: 

Vulpile au vizuini 

şi pasările au cuiburi; 

dar Fiul Omului n-are un loc 

unde să-şi pună capul şi sa se odihnească“. 


87. Iisus a spus: 

Jalnic este trupul 

care depinde de un trup, 

şi jalnic este sufletul 

care depinde de acestea două. 


88. lisus a spus: 

Îngerii vor veni la voi, 

vor veni şi profeţii 

şi vă vor da ce este al vostru”. 
Şi voi, la fel, dați-le 

cele avute de voi. 

Spuneţi-vă vouă înşivă: 

în ce zi vor veni 

şi vor lua ce este al lor? 


89. lisus a spus: 

De ce spălați paharul pe dinafară? 
Nu înţelegeţi oare 

că cel care a creat interiorul 

tot el a creat şi exteriorul? 


90. lisus a spus: 

Veniţi la mine, 

căci jugul meu e uşor 

şi asprimea mea e blândă 
şi veţi găsi odihna“. 


9]. Ei L-au întrebat: 

Spune-ne cine eşti, 

ca noi să credem în Tine. 

EI le-a zis: 

Voi citiți faţa cerului şi a pământului, 
dar pe cel care stă lângă voi 


*! Paralelă strânsă cu Evangheliile canonice. 

5 Posibil sens: „Vă vor da ceea ce deja aveţi”. Vă vor activa un nivel de conştiinţă superior celui cotidian. Exerciţiu 
gnostic de trezire a stărilor mentale înalte. 

5 Gnoza insistă pe percepţia non-dualităţii şi ecoul ei unificator asupra omului. 

51 Paralelă strânsă cu Evangheliile canonice. 


voi nu l-aţi recunoscut, 
şi acest moment 

: S . -85 
voi nu știți să-l citiți”. 


92. lisus a spus: 

Căutaţi şi veți găsi. 

Dar lucrurile 

despre care m-aţi întrebat altădată, 
şi pe care nu vi le-am spus atunci, 
acum ţin să vi le spun“, 

dar voi nu mă mai întrebaţi de ele. 


93. Nu daţi cele sfinte la câini 

ca ei să nu le ia drept gunoi. 

Nu arunca perle la porci, 

ca ei să nu le prefacă-n murdărie“. 


94. lisus a spus: 
Cel ce căuta va găsi 
ŞI celui ce bate 1 se va deschide. 


95. Iisus a zis: Dacă aveţi bani, 
nu-i Împrumutați cu camătă, 

ci daţi-i celui 

de la care nu-i primiţi înapoi. 


96. lisus a spus: 

Împărăţia Tatălui este ca-n întâmplarea cu femeia 
care a luat un pic de drojdie 

şi a pus-o în aluat 

şi aluatul a crescut şi s-au făcut pâini mari. 

Cine are urechi, să audă! 


97. lisus a spus: 

Împărăţia Tatălui seamănă 

cu femeia care ducea un vas de lut plin cu făină. 
În timp ce mergea pe drum, 

vasul a crăpat de la toartă 


5 Gnosticul este „fiul clipei”, el ştie să valorizeze spontan, să trăiască „aici şi acum”. Este o revanşă (mai mult dorită) 
asupra pantei cerebrale. 

Parţial paralelism cu Evangheliile canonice: „Făţarnicilor, faţa pământului şi a cerului ştiţi s-o deosebiți: vremea aceasta 
cum de n-o deosebiți?” (Luca, 12: 56). 

5 Există un decalaj între rugăciune şi răspunsul la rugăciune. Omul, din nerăbdare, ar vrea răspunsul imediat. Şi astfel 
el micşorează şansa dialogului cu divinitatea şi ratează fericirea. 

57 Paralelism cu Evangheliile canonice. 


şi făina s-a vărsat în spatele ei pe drum. 
Cum ea n-a prins de veste, 

nu s-a necăjit că pierde 

Ajunsă acasă, 

ca a pus vasul jos, 

şi l-a găsit gol". 


98. lisus a spus: 

Împărăția Tatălui seamănă omul care 
voia să ucidă un om de seamă. 

El a scos sabia din teacă, acasă, 

şi a străpuns peretele 

ca să ştie dacă are mână sigură. 
Atunci l-a ucis pe omul de seamă”. 


99. Ucenicii l-au spus: 

Frații Tăi şi mama Ta sunt afară. 
EI le-a răspuns: 

Cei care fac voia Tatălui Meu 
aceia sunt frații Mei şi mama Mea 
Şi aceia vor intra 

În Împărăţia Tatălui Meu. 


100. Ei i-au arătat lui lisus un ban de aur 
şi l-au spus: 

Oamenii Cezarului cer de la noi tribut. 

EI le-a spus: 

Daţi Cezarului ce este al Cezarului, 

dați lui Dumnezeu ce este a lui Dumnezeu 
şi Mie ce este al Meu. 


101. Cine nu-şi lasă tatăl şi mama 
ca Mine 

nu poate fi ucenicul Meu. 

Şi cine nu-şi iubeşte tatăl şi mama 
ca Mine 

nu poate fi ucenicul Meu. 

Căci mama M-a născut, 

dar adevărata Mamă Mi-a dat viaţă. 


5 Paralelism cu un alt text gnostic: Evanghelia Adevărului. Avertizare despre acel cumul imperceptibil de erori, acele 
pierderi imperceptibile care, prin acumulare, primejduiesc viaţa, împărăția se dobândeşte prin paza „vasului”. Tragic 
este că omul neştiind când se goleşte vasul cel ales al ființei, înaintează surâzător. Pierderea i se ascunde şi el nu ştie că 
pierde. 

5 Parabola expulzării ego-ului. „Omul de seamă” poate simboliza egoul superdezvoltat; peretele este simbolul opacităţii 
care ne separă de Dumnezeul şi de semeni. 


102. lisus a spus: 

Bieţii de fariseii 

Ei seamănă cu un câine care 
doarme în ieslea boilor, 

şi nu mănâncă nici el, 

nici nu-i lasă pe boi să mănânce”. 


103. lisus a spus: 

Ferice de omul care ştie 

când sau prin ce loc pot intra jefuitori. 
Astfel el se va deștepta, 

îşi va aduna forţele, 

îşi va întări braţele 

înainte ca ei să se strecoare”. 


104. Ei au spus: 

Vino să ne rugăm astăzi şi să postim. 
lisus a spus: 

Cu ce-am greşit oare 

sau în ce am fost biruit? 

Când Mirele iese din casa nunţii 
tocmai atunci să posteşti şi să te rogi!” 


105. lisus a spus: 
Pe cel ce-şi va şti tatăl şi mama 
ei îl vor numi fiu de desfrânată””. 


106. lisus a spus: 

Când veţi face din doi Unul 
veți deveni Fiul Omului: 

şi dacă veţi zice: 

Munte, urneşte-te! 

el se va urni. 


107. lisus a spus: 
Impărăția seamănă cu un păstor care 
avea 101 de oi. 


” Compară cu capitolul 39. 

” Paralelism strâns cu Evangheliile canonice. Vezi Matei 24: 43. 

” Paralelism îndepărtat cu Matei 2:18 - 20; Luca 5: 33 - 35. 

?3 Unii comentatori admit că aici este o exprimare prin paradox. Alţii presupun că fraza se termină cu semnul întrebării 
(dar nu sunt indicii în acest sens, în original). În fine, alţii opinează că ar fi o greşeală a copistului antic, care ar fi scris 
porne (desfrânare) în loc de prome (om). 

Dar, pentru că ne aflăm pe terenul Gnozei, se poate admite că este o rostire-paradox. Dacă rostirea 106 este o continuare 
şi o replică la 105, atunci „tatăl şi mama” sunt termenii unei dualități pe care inițiatul trebuie să-i unifice. 


Una dintre ele, cea mai mare, a dispărut. 

EI le-a lăsat pe cele 99 

ŞI s-a dus s-o caute pe aceea una 

până ce a găsit-o. 

După toată truda el a spus către ea: 

“Îmi trebuieşti mai mult decât celelalte 99”. 


108. lisus a spus: 

Cel care bea de la gura Mea 

va deveni ca Mine 

Eu voi fi el 

şi cele ascunse îi vor fi dezvăluite. 


109. lisus a spus: 

Împărăţia este asemenea unui om care 
avea o comoară ascunsă pe ogorul lui, 
dar el n-o cunoştea. 

După moartea sa ogorul i-a rămas fiului. 
Nici fiul nu ştia nimic. 

A luat în stăpânire ogorul 

ŞI l-a vândut. 

Cel care l-a cumpărat a venit să-l are. 
Lucrând el a găsit comoara. 

El a început să împrumute bani 
tuturor care voiau. 


110. lisus a spus: 

Cel care a găsit lumea 
şi a devenit bogat, 

să lase lumea”. 


111. lisus a spus: 

Cerurile şi pământurile se înfăşoară 
în faţa voastră 

şi Cel Viu ieşit din Cel Viu 

nu va vedea moarte”. 

Pentru că, vă spun: 

Când cineva se găseşte pe sinc, 
lumea nu-i mai presus decât el. 


” Acest capitol 110 este variantă sau întărire a capitolului 81. (Vezi şi Matei 16: 24 - 26). 
% Capitol care pare să încheie Evanghelia lui Toma. Conţine accente de Apocalipsă şi Parusie. Paralelism îndepărtat cu 
Evangheliile canonice: „Cerul şi pământul vor trece, dar cuvintele Mele nu vor trece” (Matei 21: 33). 


112. lisus a spus 
Jalnică e carnea care depinde de suflet. 
Jalnic e sufletul care depinde de carne. 


113. Ucenicii L-au întrebat: 

În ce zi va veni Împărăţia 

lisus a răspuns: 

N-o veţi vedea dacă staţi s-o pândiţi. 

Nu se poate spune: 

lată, este aici! 

sau: iată, este acolo! 

ci Împărăţia Tatălui se întinde pe tot pământul 
şi oamenii n-o văd.” 


114. Simon Petru I-a spus: 

să iasă Măria dintre noi, 

căci Viaţa aceea nu-i pentru femei! 
lisus a spus: 

lată că Eu o voi îndruma 

ca să se facă bărbat 

şi ea va fi un spirit viu 

asemenea vouă, bărbaţilor. 

Căci orice femeie care se va face bărbat 
va intra în Împărăţia cerurilor.” 


” Paralelism îndepărtat cu Luca 17: 20 — 21; Matei 24: 3. 

” Capitolul 114 tratează despre obţinerea perfecțiunii prin integrarea conţinuturilor feminine şi masculine ale minţii, 
prin credință şi prin asceză. 

Pentru a explica acest capitol, comentatorii recurg la încă un text apocrif: „Evanghelia după Măria”. 

Ca o completare, se citează un paragraf din Matei: unii „s-au făcut fameni pentru împărăția cerurilor” (19: 12). 

Evident că discuția se mută de la fiziologic la simbolistică spirituală. 

Vom înţelege acest capitol şi printr-o trimitere la Maxim Mărturisitorul (Filocalia, vol. III, întrebarea 25). Fireşte, 
Maxim Mărturisitorul nu porneşte de la Evanghelia după Toma, ci de la Sfântul Pavel. 

Maxim Mărturisitorul distinge trei stadii ale minţii, dinspre natural spre spiritual: mintea de femeie, mintea de bărbat şi 
mintea lui Hristos. Orice om, indiferent de sex, poate cunoaşte cele trei stadii ale minții. 

În primul stadiu, predomină intuiţia, valurile emoţionale. 

Prin asceză şi har, se dobândeşte „mintea de bărbat”, dominată de rațiune (logos). Îngerul - logos este reprezentat printr- 
un bărbat în veşminte albe. 

Stadiu ultim este dobândirea Minţii lui Hristos: puritatea desăvârşită, kenoză, atribute divine. Aceste referințe sunt 
mistice. 

Maxim Mărturisitorul spune: „lar cap al lui Hristos, adică al rațiunii negată tainic prin 

depăşire, este Mintea ridicată în chip absolut şi infinit peste toate şi în tot chipul. Pe aceasta, Hristos cel înțeles spiritual 
ca Rațiunea Minţii prin fire, o face cunoscută celor vrednici. Pentru că, zice: Cel ce m-a văzut pe Mine, a văzut pe 
Tatăl”. 

Maxim Mărturisitorul mai zice: „Cuvântul bărbat nu cuprinde şi pe bărbații necredincioşi”. 

Dovadă clară că nu se referă la sexul omului, ci la un stadiu al minţii. Numai credinţa conferă atributul de bărbătesc 
unui om. 

Astfel, Maxim Mărturisitorul elucidează propoziţia din Sfântului Pavel „Capul femeii este bărbatul, iar capul a tot 
bărbatul este Hristos”(1 Corinteni 11: 3 -10). 

Bărbat înseamnă „minte activă”, minte inițiată în teologie mistică, „mintea când se roagă sau prooroceşte, adică 
primeşte învăţătură sau învaţă pe alții”. Femeia care se roagă sau prooroceşte, care primeşte învăţătură sau învaţă pe 
alții, are minte de bărbat, ea cunoaşte Împărăţia. 

Manuscrisul Evangheliei după Toma a fost 
descoperit în 1945, în Egipt. Face parte din biblioteca 
în limba coptă a unei comunităţi creștine din 
secolul Il după Hristos. Este un text apocrif. Mai bine 
de jumătate din capitolele sale vădesc paralelisme cu 
Evangheliile canonice. Sunt însă și diferenţe, precum 
insistența pe „cuvintele secrete“ și pe experiența 
mistică. 

Textul aparţine curentului gnostic. Gnoza insistă 
pe aspectul mental al salvării, al trăirii misterului divin. 
Cultura religioasă din România are destulă maturitate 
ca să recepteze acest text fără exaltare (cum fac 
moderniștii mai ales), dar și fără prejudecăți. 

Evanghelia după Toma este tradusă în toate 
limbile importante ale planetei. În engleză și în 


franceză există zeci de versiuni și exegeze. O vastă 


literatură de specialitate, comentarii și controverse au 
apărut pe seama acestui text. El face parte din istoria 
mântuirii și, în mod cert, din istoria culturii religioase. 

